
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 24
din 25 februarie 2016
privind desfăşurarea şi susţinerea proiectelor şi activităţilor Fanfarei Sighişoara

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3278/III/10.02.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa doamnei Bizuleanu Stanca instructor şi dirijor al fanfarei, prin Bizuleanu – P.F.A., înregistrată la Municipiul Sighişoara cu nr. 55/04.01.2016, prin care se solicită desfăşurarea şi susţinerea proiectelor şi activităţiilor Fanfarei Sighişoara pe anul 2016, prin alocarea unei sume din bugetul local;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că, Direcţia Economică din cadrul Municipiului Sighişoara a confirmat existenţa resurselor financiare la bugetul local, pentru soluţionarea în mod favorabil a solicitării Bizuleanu Stanca – P.F.A, constând în suma de 20.000 lei ce se poate acorda pentru desfăşurarea şi susţinerea proiectelor şi activităţiilor Fanfarei Sighişoara prin Bizuleanu Stanca – P.F.A;

Având în vedere existenţa îndeplinirii condiţiilor legale pentru desfăşurarea şi susţinerea proiectelor şi activităţiilor Fanfarei Sighişoara prin Bizuleanu Stanca – P.F.A;
Văzând Raportul de specialitate al Direcţiei Relaţii Publice şi Comunicare, înregistrat cu nr. 3273/III/10.02.2016, prin care se justifică oportunitatea desfăşurării şi susţinerii proiectelor şi activităţilor Fanfarei Sighişoara pe anul 2016, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit. „a” pct. 4, 5 şi 19, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E: 

Art.1. Se aprobă desfăşurarea şi susţinerea proiectelor şi activităţilor Fanfarei Sighişoara  prin Bizuleanu Stanca – P.F.A, pe anul 2016, cu respectarea de către aceasta a cerinţelor cuprinse în anexa nr. 1, care face parte integrantă din prezenta hotărâre.
Art.2. Se aprobă suma de 20.000 lei din bugetul local pentru desfăşurarea şi susţinerea proiectelor şi activităţilor Fanfarei Sighişoara, sumă ce va fi plătită în baza contractului de achiziţii publice, încheiat între Municipiul Sighişoara prin intermediul Biroului Achiziţii, Accesare Fonduri Europene şi Management Proiecte şi Bizuleanu Stanca – P.F.A.
Art.3. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia Relaţii Publice şi Comunicare, Biroul Achiziţii, Accesare Fonduri Europene şi Management Proiecte, Direcţia Economică, Biroul Juridic din cadrul Municipiului Sighişoara şi Bizuleanu Stanca – P.F.A.
Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

       
Claudiu Pop
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;
  1 ex. Direcţia Relaţii Publice şi Comunicare;

  1 ex. Biroul Achiziţii, Accesare Fonduri Europene şi Management Proiecte;

  1 ex. Biroul Juridic;

  1 ex. Bizuleanu Stanca – P.F.A.
11 ex. 
T.P.L./F.A.I.
